Document ID: 32012D0838

KOMISJONI OTSUS,
18. detsember 2012,
millega võetakse vastu eeskirjad, millega tagatakse nende kaudsetes meetmetes osalejate olemasolu ja juriidilise staatuse ning nende tegutsemisvõime ja finantssuutlikkuse pidev kontrollimine, kes saavad toetust Euroopa Ühenduse teadusuuringute, tehnoloogiaarenduse ja tutvustamistegevuse seitsmenda raamprogrammi ja Euroopa Aatomienergiaühenduse tuumaenergiaalase teadus- ja koolitustegevuse seitsmenda raamprogrammi raames
(EMPs kohaldatav tekst)
(2012/838/EL, Euratom)
EUROOPA KOMISJON,
võttes arvesse Euroopa Liidu toimimise lepingut,
võttes arvesse Euroopa Aatomienergiaühenduse asutamislepingut,
võttes arvesse Euroopa Parlamendi ja nõukogu 18. detsembri 2006. aasta määrust (EÜ) nr 1906/2006, millega kehtestatakse ettevõtete, uurimiskeskuste ja ülikoolide Euroopa Ühenduse seitsmenda raamprogrammi (2007-2013) meetmetes osalemise ning uurimistulemuste levitamise eeskirjad (1), eriti selle artikli 16 lõiget 4,
võttes arvesse nõukogu 19. detsembri 2006. aasta määrust (Euratom) nr 1908/2006, millega kehtestatakse ettevõtete, uurimiskeskuste ja ülikoolide Euroopa Aatomienergiaühenduse seitsmenda raamprogrammi (2007-2011) meetmetes osalemise ning uurimistulemuste levitamise eeskirjad (2), eriti selle artikli 15 lõiget 4,
ning arvestades järgmist:
(1)
13. juuni 2007. aasta otsusega K(2007) 2466 eeskirjade (millega tagatakse nende kaudsetes meetmetes osalejate olemasolu ja juriidilise staatuse ning nende tegutsemisvõime ja finantssuutlikkuse pidev kontrollimine, kes saavad mõnda toetust Euroopa Ühenduse teadusuuringute, tehnoloogiaarenduse ja tutvustamistegevuse seitsmenda raamprogrammi (2007-2013) ja Euroopa Aatomienergiaühenduse (Euratom) tuumaenergiaalase teadus- ja koolitustegevuse seitsmenda raamprogrammi (2007-2011) raames) vastuvõtmise kohta on komisjon koostanud eeskirjad, millega tagatakse nende kaudsetes meetmetes osalejate olemasolu ja juriidilise staatuse ning nende tegutsemisvõime ja finantssuutlikkuse pidev kontrollimine, kes saavad mõnda toetust Euroopa Parlamendi ja nõukogu 18. detsembri 2006. aasta otsuse nr 1982/2006/EÜ alusel, mis käsitleb Euroopa Ühenduse teadusuuringute, tehnoloogiaarenduse ja tutvustamistegevuse seitsmendat raamprogrammi (2007-2013) (3), ja nõukogu 18. detsembri 2006. aasta otsuse 2006/970/Euratom alusel, mis käsitleb Euroopa Aatomienergiaühenduse (Euratom) tuumaenergiaalase teadus- ja koolitustegevuse seitsmendat raamprogrammi (2007-2011) (4) (edaspidi „eeskirjad”).
(2)
Kõnealused eeskirjad koostati selge ja läbipaistva raamistiku kujundamiseks, mida rakendaksid ühetaoliselt kõik talitused, kes on seotud otsuse nr 1982/2006/EÜ ja otsuse 2006/970/Euratom raames antavate toetuste haldamisega. Eeskirjade eesmärk on tagada sidus lähenemisviis nimetatud otsustega kehtestatud programmide ulatuses ja vältel, võimaldades samal ajal vajaduse korral paindlikkust.
(3)
Eeskirju tuleks muuta, et võtta arvesse senist tegevust ja täpsustada teatud asjaolusid, nt juriidiliste staatuste/kategooriate määratlused ning sätted, mis käsitlevad nõutud dokumente ja jõustumiskuupäeva, mittetäielikke, vastuolulisi või valesid deklaratsioone ja/või täiendavaid dokumente, õigussubjekti määratud esindajat, valideerimiste muutmist ja läbivaatamist ning valideerimiskomisjoni.
(4)
Eeskirju tuleb muuta, et tagada erijuhtude kehtestamise kaudu ühetaoline rakendamine ja tõlgendamine. Lisaks tuleb tugevdada kaitsemeetmete osa.
(5)
Samal ajal tuleks eeskirjad viia kooskõlla Euroopa Liidu toimimise lepinguga.
(6)
Selguse ja õiguskindluse huvides tuleks otsus K(2007) 2466 seetõttu asendada,
ON VASTU VÕTNUD KÄESOLEVA OTSUSE:
Artikkel 1
Eeskirjad, millega tagatakse nende kaudsetes meetmetes osalejate olemasolu ja juriidilise staatuse ning nende tegutsemisvõime ja finantssuutlikkuse pidev kontrollimine, kes saavad mõnda toetust otsuse nr 1982/2006/EÜ, otsuse 2006/970/Euratom ja nõukogu otsuse 2012/93/Euratom (5) alusel, on esitatud käesoleva otsuse lisas.
Artikkel 2
Otsus K(2007) 2466 tunnistatakse kehtetuks. Viiteid kehtetuks tunnistatud otsusele tõlgendatakse viidetena käesolevale otsusele.
Artikkel 3
Käesolev otsus jõustub kahekümnendal päeval pärast selle avaldamist Euroopa Liidu Teatajas.
Brüssel, 18. detsember 2012

Labels: 11
4
19
14
7
12